Sigurður Kári Tryggvason er nýr lögfræðingur á Fyrirtækjasviði Landsbankans . Aðsend mynd Sigurður Kári Tryggvason lögmaður hefur verið ráðinn til starfa hjá Fyrirtækjaráðgjöf Landsbankans . Sigurður Kári hefur starfað sem lögfræðingur hjá Almenna lífeyrissjóðnum frá árinu 2016 . Áður starfaði hann sem fulltrúi hjá LEX lögmannsstofu árin 2011 - 2015 , var í starfsnámi hjá EFTA-dómstólnum á árinu 2013 og sat í stjórn Landsbréfa 2011 - 2012 . Hann starfaði áður hjá Landsbankanum á árunum 2009 - 2011 við lögfræðiráðgjöf , að því er fram kemur í tilkynningu frá bankanum . Sigurður Kári er héraðsdómslögmaður , með LL.M. gráðu frá lagadeild Duke-háskóla í Bandaríkjunum og mag. jur. gráðu frá Lagadeild Háskóla Íslands .